མཛད་པ་བོའི་རྣམ་ཐར་མདོར་བསྡུས།
ཆོས་སྡེ་ཆེན་པོ་བླ་བྲང་བཀྲ་ཤིས་འཁྱིལ་གྱི་དགེ་བའི་བཤེས་གཉེན་ཆོས་
བཞིན་སྤྱོད་པའི་བྱ་བཏང་བ་ཆེན་པོ་རྗེ་བཙུན་པྲཛཱའི་མཚན་ཅན་ནམ་རྗེ་ཤེས་རབ་རྒྱ་
མཚོ་དཔལ་བཟང་བོའི་རྣམ་པར་ཐར་བ་མདོར་བསྡུས་ཙམ་ནི། དེ་ཡང་ཀློང་རྡོལ་གྲུབ་
པའི་དབང་ཕྱུག་ངག་དབང་བློ་བཟང་དང་། ༧ཀུན་མཁྱེན་འཇིགས་མེད་དབང་བོ་རྣམ་
གཉིས་ལྷ་ལྡན་དུ་ཞལ་འཛོམས་སྐབས་ཤིག་ལ། ཀློང་རྡོལ་རིན་པོ་ཆེའི་ཞལ་ནས།
བསྟན་པ་བྱང་ནས་བྱང་དུ་དར་བ་དེ་བཀྲ་ཤིས་འཁྱིལ་ཡིན་པས། བླ་མའི་གོ་ས་མི་
ལེགས། གྲྭ་རྐྱང་དཀྱུས་མ་ཞིག་བྱས་ནས་བཀྲ་ཤིས་འཁྱིལ་དུ་འབྱོན་འདོད་ཡོད་ཅེས་
གསུངས་པ། གུང་ཐང་འཇམ་པའི་དབྱངས་ནས་དངོས་སུ་གསན་པས། ཕྱིས་སུ་གུང་
ཐང་རིན་པོ་ཆེའི་ཞལ་ནས་ཀློང་རྡོལ་བླ་མ་རང་རེའི་དགོན་པ་འདིར་གྲྭ་རྐྱང་ཞིག་གི་
ཚུལ་དུ་འབྱོན་རྒྱུའི་ཞལ་བཞེས་ཡོད་པས་ཕེབས་ཡོད་ངེས་ཤིང་། ད་ལྟ་འཛིན་གྲྭ་རྟགས་
རིགས་ཀྱི་ཚོད་ཡིན་གསུངས་པར། དེ་དུས་རྗེ་འདིའི་འཛིན་གྲྭ་རྟགས་རིགས་ཡིན་པ་
དང་། རྒྱལ་མཁན་ཆེན་གྲགས་པ་རྒྱལ་མཚན་གྱིས་ཀྱང་རྗེ་འདི་ཆུང་དུས་མཇལ་ཚེ་
དབུ་ལ་ཕྱག་གིས་བྱིལ་བྱིལ་མཛད་བཞིན་ཀློང་རྡོལ་བླ་མ་རིན་པོ་ཆེ་ཡིན་འདྲ་ཞེས་
གསུངས། དེ་མཚུངས་ཆོས་ཀྱི་སྤྱན་ལྡན་གྱི་སྐྱེས་བུ་དམ་པ་མང་བོས་རྗེ་འདི་ལ་
བསྔགས་བརྗོད་དང་དག་སྣང་གཞན་དང་མི་འདྲ་བར་ཐུགས་ཀྱིས་ཤིན་ཏུ་བརྩེ་བར་
དགོངས་པ་ཞིག་ཡོད་ལ། སྐུ་ན་ཕྲ་བའི་དུས་ནས་རྒོད་བག་དང་རྩེད་མོའི་རིགས་གཏན་
1

ནས་མི་མཁྱེན་པ་ལྟ་བུར་ཞི་ཞིང་དུལ་བའི་འདུལ་བའི་ཀུན་སྤྱོད་ཁོ་ནས་དུས་འདའ་བ།
གཞུང་ལུགས་ལ་མ་སྦྱངས་གོང་ནས་བླ་མས་བཀའ་ཆོས་གང་གནང་བ་མི་བརྗེད་པར་
ཐུགས་ནས་ཤར་ཤར་ཐོན་པ། ཆོས་ཚུལ་གང་ལའང་བློ་གྲོས་ཀྱི་འཇུག་པ་མཆོག་ཏུ་
ཡངས་པ་སྐྱེ་བོ་ཕལ་གྱི་བློ་ཡུལ་ལས་འདས་པ་སོགས་གང་ཟག་རང་ག་བ་ཞིག་མིན་
པའི་དན་རྟགས་མངོན་དུ་གྱུར་ཅིང་། འཇིག་རྟེན་ཆོས་བརྒྱད་ཁྱད་དུ་བསད་དེ་སྣང་བ་
མི་དང་མི་བསྟུན་པར་མཆོག་གི་གོ་འཕང་ཁོ་ན་དོན་དུ་གཉེར་བ་རྗེ་བཙུན་མི་ལ་རས་
པ་གཉིས་པ་ལྟ་བུར་གྱུར་བས། འདི་ནི་ངེས་པར་ཀློང་རྡོལ་བླ་མའི་སྤྲུལ་སྐུའོ་ཞེས་ཀུན་
གྱིས་མགྲིན་གཅིག་ཏུ་གླེང་བ་ཞིག་བྱུང་ངོ་། །དེ་ལྟ་ནའང་དེ་འདྲའི་ཟུར་ཙམ་ཡང་ཞལ་
གྱིས་བཞེས་པ་ལྟ་ཅི། ཐ་ན་གདམས་པའི་སྐོར་རྫོགས་པར་ཐུགས་སུ་ཆུད་པའི་རིགས་
ལའང་། བདག་གིས་མཐའ་ཆོད་མ་ནུས་པས་ལེགས་པོ་མི་ཤེས་ཞེས་ཁེངས་སྐྱུང་བ་
འབའ་ཞིག་མཛད་དོ། །དེ་ལྟ་བུའི་བདག་ཉིད་ཆེན་པོ་འདི་གང་དུ་བལྟམས་པའི་གནས་
ནི། རྒྱལ་བུ་དཀོན་མཆོག་འབངས་ཀྱི་སྐྱེས་རབས་ལས། ས་རྩེ་བརྒྱད་ལུང་བ་ཕྱོགས་སུ་
གྱེས་ཞེས་སོགས་ཀྱིས་ལུང་བསྟན་པའི་དགེ་མཚན་དུ་མས་ཕྱུག་པའི་ཆོས་ལྡན་གྱི་ཞིང་
ཁམས། ༧ཡབ་རྗེ་ཀུན་མཁྱེན་བླ་མ་མཆོག་གི་ཞལ་ནས་ཀྱང་ཕྱོགས་གང་དུ་ཕྱིན་ཀྱང་།
དཔྱད་བཟང་བ། རྩྭ་ཆུ་འཛོམས་པ། སྐྱིད་ཅིང་བག་ཕེབས་པ། ས་རུས་བཟང་བ་ཀུན་
འཛོམས་ཤིག་ལ་རྩེ་གཞུང་ལས་ལྷག་པ་རྙེད་དཀའ་ཞེས་ཡང་ཡང་གསུངས་ཤིང་། ཆོས་
སྡེ་ཆེན་པོ་བཀྲ་ཤིས་འཁྱིལ་གསར་འདེབས་ཀྱི་ཆོས་གྲྭའི་དབུ་བཙུགས་ཏེ་མདོ་སྔགས་
ཡོངས་རྫོགས་ཀྱི་བསྟན་པ་དར་བའི་ལེགས་བྱས་རྟེན་འབྱུང་གི་ཐོག་མའི་སྒོ་འཕར་
ཡངས་པོར་ཕྱེས་པའི་གནས་མཆོག་ཏུ་གྱུར་བ་སྟེ། རྩེ་གཞུང་སྐྱིད་པའི་སྨན་ལྗོངས་ཀྱི་
སའི་ཆ། གྱི་ལིང་ཁ་པུར་དུ་གྲགས་པའི་གཞི་བདག་གི་ལྷ་ཞོལ་བྲག་དམར་མདོ(ད་ལྟའི་
མཚོ་སྔོན་ཞིང་ཆེན་རྨ་ལྷོ་སོག་རིགས་རང་སྐྱོང་རྫོང་ཡོས་རྒན་ཉིན་གྲོང་རྡལ་བྲག་
2

དམར་འབྲོག་ཨུའི་ཕྱུགས་ས)ཞེས་པ་ཕྱིས་སུ༧ཀུན་མཁྱེན་སྐུ་ཕྲེང་གསུམ་པ་མཆོག་
གིས་རྡོར་ཕྲེང་གི་དབང་གནང་བའི་ས་དེར། རབ་བྱུང་བཅུ་གསུམ་པའི་ཆུ་ཕག(སྤྱི་
ལོ1803)ལོར་སོག་པོ་མདའ་བཅུ་གཅིག་གི་ནང་ཚན་ཁུ་བེད་སྡེ་བ་ཞེས་བྱ་བར་ཡབ་
ནོའི་ཁོ་དང་། ཡུམ་ཙིན་ཐར་གཉིས་ཀྱི་སྲས་སུ་སྐུ་འཁྲུངས་ཏེ་མཚན་གུ་རུ་རྒྱལ་མཚན་
དུ་གསོལ། དགུང་ལོ་བཞི་བའི་སྐབས་ནས་མེ་ཏོག་གི་ཕྲེང་བ་ཕྲག་པར་འཕངས་ཏེ་འདི་
གཟན་ཡིན་གསུངས་པ་དང་སྐབས་འགར་ཞབས་དཀྱིལ་ཀྲུང་བྱེད་ཅིང་། ཁུ་བོ་བླ་མའི་
ཕྱག་དཔེའི་ཤོག་བུ་རེ་ཕྱག་ཏུ་བསྣམས་ནས་འདོན་པའི་ཚུལ་མཛད་པ་སོགས་དམ་པའི་
རང་རྟགས་དུ་མ་མངོན་དུ་གྱུར། དགུང་ལོ་དྲུག་པར། ཁུ་བོ་ཇེ་སང་བླ་མ་ངག་དབང་
འདུལ་འཛིན་པའི་དྲུང་ནས་ཀློག་བསླབས་པར་ལོ་གཅིག་ཙམ་གྱིས་ཀློག་ལ་ཤིན་ཏུ་
བྱང་བར་གྱུར། དབུ་མེད་ཤོ་ལོ་ཀ་གསུམ་ཙམ་བསླབས་པས་ཐུགས་སུ་ཆུད། ཕྱིས་སུ་
ལྗགས་ལུང་གནང་བ་སོགས་ཀྱི་ཚེའང་། གཟབ་གཤར། དག་མ་དག ཆད་ལྷག ཡི་གེ་
བཟང་ངན་སོགས་ལ་ཁྱད་མེད་པར། མ་ཎི་འདོན་པ་ལྟར་ཤར་ཤར་གསུངས་ཤིང་། དེའི་
ཞར་ལ་ཡི་གེའི་ཞུ་དག་དང་། དོན་གྱི་གནད་ཐུགས་སུ་ཆུད་དེ་དཔེ་གཟིགས་ཀྱི་གོ་ཆོད་
པ་བུ་སློབ་རྣམས་ཀྱིས་མངོན་སུམ་དུ་མཇལ་ལོ། །དེར་མ་ཟད་སྔགས་ཡིག་དང་ཐང་
ཡིག་ཀློག་པ་ལ་མྱུར་བུལ་ཁྱད་མེད་ཅིང་། ཞར་ལ་ཡིག་རིགས་ཕྱག་བྲིས་ལའང་ཤིན་ཏུ་
བྱང་བར་གྱུར་ཏོ། །དགུང་ལོ་བཅུ་གཉིས་པར། བྱིས་པ་བཙས་མ་ཐག་པ་ཞིག་གི་རིམ་
གྲོར་ཁུ་བོ་དང་མཉམ་དུ་ཕེབས་ཏེ། རྟ་མགྲིན་གཏོར་བཟློག་ཅིག་གསུངས་པར་རྗེ་ཉིད་
ནས་རྔ་རྡུང་བཞིན་དཔེ་ཆའི་མཚམས་མ་ནོར་བར་ཤར་ཤར་གསུངས་པ་སྐུ་ཞང་ལས་
ཀྱང་ཁོང་ལྷག་པ་བྱུང་བས་ཀུན་གྱིས་འདི་གྲྭ་ས་ཞིག་ལ་བཞག་ན་ལེགས་ཚུལ་གླེང་།
ཡང་སྐབས་ཤིག རུ་བ་དམག་གིས་བརྒྱབ་པས་མ་ཡུམ་གྱིས་འགྱོད་པ་ཆེན་པོ་བྱེད་པར།
ཨ་མ་མྱ་ངན་མ་བྱེད་རང་ཅག་ལྟ་ཅི། སྟོང་འཁོར་ལོས་བསྒྱུར་བའི་རྒྱལ་བོའང་སྟོང་སོང་
3

བ་རེད་ཅེས་གསུངས་པ་སོགས་སྐུ་ན་ཕྲ་དུས་ནས་འཁོར་བའི་བདེ་འབྱོར་རྩྭ་རྩེའི་ཟིལ་
བ་ལྟར་གཟིགས་པའི་ངེས་འབྱུང་བཅོས་མིན་ཐུགས་ལ་མངའ་འོ། །༧ སྐྱབས་མགོན་
མཆོག་སོག་པོར་ཕེབས་སྐབས་ཤིག་ལ་སྐུ་ཞང་བླ་མས་རྗེ་འདི་ཁྲིད་ནས་བཀྲ་ཤིས་
འཁྱིལ་གྱི་གྲྭ་རྒྱུན་དུ་ཕུལ་བར། ཐུགས་དགྱེས་བཞིན་གྲྭ་བ་ལེགས་པོ་ཞིག་ཡོང་ཞེས་
གསུངས་ཏེ་སྲུང་མདུད་ཀྱང་གནང་། དགུང་ལོ་བཅུ་དྲུག་པར། ཚོང་འགྲུལ་དང་
འགྲོགས་ཏེ་བླ་བྲང་དགོན་པར་ཕེབས། ཧོར་ཟླ་བཅུ་བའི་ཚེས་དྲུག་ལ་གནས་བརྟན་རྡོ་
རམས་པ་དཀོན་མཆོག་དགེ་འདུན་ལས་རབ་ཏུ་བྱུང་སྟེ་མཚན་ལ་དཀོན་མཆོག་བསྟན་
འཛིན་ཞེས་གསོལ། ཟླ་དེའི་ཚེས་བཅུ་བདུན་ལ་རྨད་བྱུང་ཐོས་བསམ་གླིང་གི་ཆོས་གྲྭར་
ཞུགས། སྨྲ་བའི་ཁྱུ་མཆོག་རྐང་ཚའི་དོན་ཡོད་ཚང་དགེ་རྒན་དུ་བསྟེན་ཏེ་བསྡུས་གྲྭ་
སོགས་ཚད་མའི་གཞུང་ལ་སྐྱོར་སྦྱངས་དང་རྩོད་པ་རྡོ་རུས་ཐུག་པ་གནང་ཞིང་ཞར་ལ་
བཀའ་ཆོས་འགའ་རེའང་གསན། དེ་ནས་མི་རིང་བར་འཇམ་དབྱངས་བླ་མ་བསྟན་
པའི་སྒྲོན་མེའི་ཞལ་སྔ་ནས། བཀའ་ཆོས་ཀྱི་ཐོག་མར་བདེ་མཆོག་དྲིལ་བུ་ལྷ་ལྔ་དང་
ལུས་དཀྱིལ་གྱི་དབང་གསན་པའི་རྟེན་འབྲེལ་ལས། ཕྱིས་སུའང་ལྷ་མཆོག་འདི་ལ་
བརྟེན་ནས་གྲུབ་པའི་གོ་འཕང་མཐོན་པོར་གཤེགས་པའི་འབྲས་རྟགས་སུ་ལྷ་འདིའི་
བསྐྱེད་རྫོགས་ཀྱི་ཁྲིད་གནང་སྐབས་ཐུགས་དགྱེས་ཉམས་ཆེ་ཞིང་། གསུང་བཤད་ཟབ་
ཅིང་བརླིང་བ་མན་ངག་གི་རྩལ་འདོན་པ་སོགས་གནང་ངོ་། །དགུང་ལོ་བཅུ་བདུན་
བཞེས་པའི་ལོ་དེའི་ཆོ་འཕྲུལ་ཟླ་བའི་ཚེས་བཅོ་ལྔར། གུང་ཐང་འཇམ་པའི་དབྱངས་ཀྱི་
ཞལ་སྔ་ནས། རབ་བྱུང་བསྐྱར་མ་དང་དགེ་ཚུལ་གྱི་བསླབ་པའི་གཞི་རྣམ་པར་དག་པ་
མནོས་པས་སྒོ་གསུམ་གྱི་གནས་ངན་ལེན་འབད་མེད་དུ་ཞི་བར་གྱུར། རྒྱལ་མཁན་ཆེན་
རིན་པོ་ཆེའི་སྐུ་དྲུང་དུ་བཅར་བཞུགས་ལྟ་བུ་མཛད་དེ། དབང་རྗེས་གནང་གི་མཆོད་
དཔོན་དང་ཕྱག་བྲིས་ལེགས་ཤིང་དག་ཆ་ལྡན་པས་ཀུན་མཁྱེན་བར་བའི་གསན་ཡིག་
4

བཀའ་རྩོམ་གྱི་དྲུང་ཡིག་སོགས་ཀྱང་མཛད། ཐབས་ཤེས་གཅོད་ཀྱི་མངའ་བདག་བསོད་
གྲགས་དཀོན་མཆོག་རྒྱ་མཚོ་བར་ཕྱག་གཡོག་ཚུལ་བཞིན་དུ་ཞུས་སྐབས་ཁོང་ཐུགས་
གཏུམ་པས་སྐབས་འགར་བཀའ་བཀྱོན་དང་ཕྱག་འབེབ་མཛད་ན་ཡང་། ལྷག་པར་དད་
གུས་ཆེན་པོས་གཙུག་ཏུ་བཀུར་བས་ཐུགས་རྩིས་ཆེ་བར་བརྟེན། ཕྱིས་སུའང་གཅོད་ཀྱི་
མན་ངག་ཁྱད་པར་བ་དུ་མ་ཆིག་བརྒྱུད་དུ་གནང་བའི་སྐལ་བ་ཐོབ། ༧ སྐྱབས་མགོན་
ช่
མཆོག་ནས་བསོད་གྲགས་ཚང་ལ། ཁྱོད་ཀྱི་གྲྭ་བ་བསྟན་འཛིན་འདི་རྣམ་དཔྱོད་དང་གོ་
རྒྱ་ཅན་རིག་གནས་དང་སྙན་ངག་ལ་མཁས་པ། ཧ་ཅང་ཡོན་ཏན་ཅན་ཡིན་འདུག ང་
ལ་ད་ལྟ་ཡིག་མཁན་བཟང་རབ་ཅིག་མེད་པས་རུང་ངམ་གསུང་བཞིན་རེ་ཞིག་ཀུན་
མཁྱེན་མཆོག་གི་དྲུང་ཡིག་གི་ལས་ཁུར་ཞུས། དེའི་སྐབས་སུའང་བཀའ་ཤོག་ཕྱག་བྲིས་
གང་དགོས་ཆད་ལུས་མེད་པར་ཕུལ་བས་ཨ་ཁུ་བསྟན་འཛིན་གྱིས་བྲིས་པ་ལ་བཅོས་
བསྒྱུར་མི་དགོས་ཞེས་གསུངས་པ་སོགས་ཐུགས་གཏིང་ནས་མཉེས་པའི་ཞབས་ཞུ་གང་
ལེགས་བསྒྲུབས། དགུང་ལོ་བཅུ་བདུན་པ་ནས་དབལ་མང་པཎྜི་ཏའི་མདུན་ནས་བླ་
མཆོད་དང་ཕྱག་ཆེན་གྱི་ཁྲིད་དང་གསུང་འབུམ་འགའ་རེའི་ལུང་སོགས་བཀའ་ཆོས་
གསན་པའི་དབུ་ཚུགས། དགུང་གྲངས་བཅོ་བརྒྱད་པ་ནས་རྗེ་བསྟན་པའི་སྒྲོན་མེའི་
མདུན་ནས་སྐྱབས་ཁྲིད་དང་ ་ལམ་སོགས་ལམ་ཁྲིད་སྐོར་མང་བོ་དང་། གཞན་ཡང་
རྒྱལ་མཁན་ཆེན་རིན་པོ་ཆེ་དང་སྡེ་ཁྲི་འཇམ་དབྱངས་ཐུབ་བསྟན་ཉི་མ་ཚང་རྣམ་
གཉིས་ལས་དབང་རྗེས་གནང་མང་དུ་གསན། རྒྱུད་པའི་གྲྭ་བགྲེས་ཀླས་དྲུག་ཚང་ལས་
དཀྱིལ་འཁོར་སོ་སོའི་ཐིག་ཁྲིད། ཞོ་འཕོང་འཇིགས་མེད་བཟང་བོ་ཚང་ལས་འཇིགས་
བྱེད་འཁྲུལ་འཁོར་གྱི་ཁྲིད་གསན་པ་སོགས་ཚོགས་ཆོས་འགྲིམ་པའི་ཞར་ལ་མདོ་རྒྱུད་
མན་ངག་མཐའ་ཡས་པ་གསན་པ་རྣམས་ལ་སོ་སོར་ཟིན་བྲིས་ཀྱང་བཏབ། བླ་མ་རྣམས་
ལས་བཀའ་ཆོས་གསན་པ་དང་ཚོགས་ཆོས་འགྲིམ་པ་ཟུང་འབྲེལ་གྱི་མུ་ནས་བཀའ་
5
LO

པོད་ལྔ་སྔགས་དང་བཅས་པར་ཐུགས་གཉེར་གནང་ཚུལ་ནི། སྐྱེད་ཚལ་མཁན་པོ་དང་
འཇམ་དབྱངས་དགའ་བློའི་བསྡུས་གྲྭ། ཉི་མ་ཐང་བའི་བསྡུས་གྲྭ་ཆེ་འབྲིང་ཆུང་གསུམ།
རྭ་བསྟོད་བསྡུས་གྲྭ། བཙན་པོའི་བསྡུས་གྲྭ། མཁན་ཆེན་བསྡུས་གྲྭ་སོགས་ཕྱོགས་གཞན་
གྱི་བསྡུས་གྲྭའི་སྐོར་མང་བོ་གཟིགས་པ་ཙམ་གྱིས་ཐུགས་སུ་ཆུད་ཅིང་། ལྷག་པར་དུ་
དྲིས་འཕང་། དྲུག་སྒྲ། དགག་གཞི་བརྩི་ཚུལ་སོགས་དཔེ་ལ་མ་ལྟོས་པར་གོ་སྟོབས་ཀྱིས་
ཤར་བས་རིགས་ལམ་ལ་ཤིན་ཏུ་བྱང་བར་གྱུར། ཀུན་མཁྱེན་བླ་མའི་བློ་རྟགས་ཐུགས་
འཛིན་གྱི་སྟེང་ནས་དེར་མི་གསལ་བ་དག་སྡེ་བདུན་ཆེན་མོ་དང་སྤྱི་དོན་རིགས་རྒྱན་
སོགས་ལས་ཁ་བསྐང་ལ། གཞན་རྒྱ་བོད་ཀྱི་རྣམ་འགྲེལ་གྱི་གཞུང་ཕལ་མོ་ཆེའི་ཚིག་
དོན་ཐུགས་སུ་ཆུད་ཅིང་། ཚད་མའི་སྐོར་གྱི་ཆོས་རྒྱུན་ཕྱོགས་འདིར་གང་ཡོད་རྫོགས་
གཙོ་ཆེར་ཕར་ཕྱིན་ལ་སྦྱངས་ཤིང་གདན་སའི་ཕར་ཕྱིན་སྐོར་གྱི་ཡིག་ཆ་ཡོངས་རྫོགས་
པར་གསན་པས་ཚད་མའི་གཞུང་ལ་ཤིན་ཏུ་མཁས་པར་གྱུར། དགུང་ལོ་ཉི་ཤུ་བ་ནས་
ལས་ཐལ་ཕྲེང་ཟུར་བཀོལ་ཚང་མ་ཐུགས་འཛིན་མཛད་ཅིང་གཞན་རྣམས་ལ་ངེས་ཆ་
ཞིབ་མོ་དང་། དེའི་ཚེ་དབལ་མང་རིན་པོ་ཆེ་ནས་གསེར་ཕྲེང་འདྲ་བའི་ཕར་ཕྱིན་མེད་
སྟབས་སྐུ་ཞབས་ནས་ཀྱང་ཉིན་རེ་བཞིན་མི་གཟིགས་པ་མི་སྲིད་ལ། བྱམས་ཆོས་འདིས་
བློ་རྒྱ་ཆེ་རུ་གཏོང་། རང་རེའི་ཡིག་ཆར་བྱམས་ཆོས་ཀྱི་ལུང་དྲངས་པ་དེའི་མིག་ཕྱེས་
ནས་གོང་འོག་གི་དོན་གོ་སླ་བས་ཡིག་ཆ་འདི་འགངས་ཆེ་སོགས་གསུངས་པ་ལྟར་ཕར་
ཕྱིན་སྐོར་གྱི་རྒྱ་བོད་ཀྱི་གཞུང་རྣམས་ལ་ཞིབ་གཟིགས་དང་། ལྷག་པར་གསེར་ཕྲེང་རྣམ་
བཤད། ལམ་བསྒྲིགས་སོགས་ལ་རྒྱུན་དུ་གོམས་འདྲིས་ཆེན་པོས་ནང་གི་དཔྱད་པ་དང་
ཆོས་གྲྭའི་རྩོད་པ་ཟུང་འབྲེལ་གྱི་སྒོ་ནས་ཡིག་ཆའི་དོན་ཚན་སོ་སོའི་ལམ་གྱི་ལུས་དང་
དཀའ་གནད་དོགས་གཅོད་སོགས་ཀྱི་སྒོ་ནས་ཤེས་རབ་ཀྱི་ཕ་རོལ་ཏུ་ཕྱིན་པའི་དགོངས་
དོན་ལྷག་ལུས་མེད་པར་ཐུགས་སུ་ཆུད་དེ་མདོ་རྒྱན་སྦྱོར་བའི་མན་ངག་ལའང་མཁས་
6

པར་གྱུར། དགུང་ལོ་ཉེར་བཞི་བར་ཕར་ཕྱིན་གྱི་གྲྭ་སྐོར་བྱས་པའི་ཚེ་དགེ་བཤེས་རྒན་
གཞོན་ཐམས་ཅད་ཀྱིས་རྗེ་འདི་ལ་གཞུང་གི་ངེས་ཆ་ཆེ་བས་གཞུང་ཐོག་ནས་རིགས་
ལུང་གཏོང་མི་ཐུབ་ཅེས་བསྔགས་བརྗོད་ཀྱི་མེ་ཏོག་གཏོར་བར་གྱུར་ཏོ། །དགུང་ལོ་ཉེར་
ལྔ་བ་ལ་དབུ་མའི་གཞུང་ལ་སྦྱངས་ཏེ་ཟབ་དོན་འཚོལ་བར་ཞུགས་པ་ནའང་། དབལ་
མང་ཚང་ནས་རྣམ་བཤད་དགོངས་པ་རབ་གསལ་ལ་རྒྱུན་དུ་བལྟ་བ་གལ་ཆེ། ༧རྗེ་
འཇིགས་མེད་དབང་བོས་ལྕང་སྐྱ་ཚང་གི་དྲུང་ནས་ལོ་རེ་བཞིན་རྣམ་བཤད་དགོངས་པ་
རབ་གསལ་ཞིབ་ཀློག་རེ་བྱེད་རྒྱུའི་དམ་བཅས་པ་བཞིན་དུ་ཉིན་རེ་ལ་ཡིག་ཕྲེང་གཉིས་
གསུམ་ཙམ་མ་མཐའ་གཟིགས་པའི་སྒོ་ནས་ཞིབ་ཀློག་གནང་བ་ཡིན། རང་རེ་ཚོ་ཟླ་བ་
གྲགས་པ་དགེ་བའི་བཤེས་གཉེན་གྱི་རྣམ་པར་བྱོན་པའི་སློབ་མ་ཡིན་པས་འཇུག་པ་ཁ་
ཏོན་ནམ། ཡིག་ཆ་ཆེ་ཆུང་གི་དགག་བྱ་ངོས་འཛིན་ཡང་ཡང་སྐྱོར་བ་གང་རིགས་ཀྱི་སྒོ་
ནས་ལྟ་བ་འཚོལ་བ་ཤིན་ཏུ་གལ་ཆེ་ཞེས་གསུངས་ཤིང་། རྗེ་ཉིད་ནས་རྩ་ཤེ་ཞལ་འདོན་
དང་རྩ་ཤེ་ཊིཀ་ཆེན་གྱི་སྟེང་ནས་ཐུགས་དཔྱད་རྒྱུན་དུ་མཛད་ཅིང་། དབུ་མ་ལུང་རིགས་
སྒྲོན་མེའི་མཛུབ་ཁྲིད་དང་དབུ་མའི་ལྟ་ཁྲིད། ཕྱག་ཆེན་གྱི་ཁྲིད། དབུ་མའི་གཞུང་མང་
བོའི་བཤད་ལུང་། ལྷག་མཐོང་ཆེ་ཆུང་གི་ཞིབ་བཤད་སོགས་ཀྱང་རྫོགས་པར་གསན།
གཞན་བཀའ་གདམས་གཞུང་དྲུག་སྦྱོར་ཚུལ་གྱི་མན་ངག་ལའང་ཞིབ་ཏུ་སྦྱངས།
འཛིན་གྲྭ་དབུ་མར་སླེབས་པའི་སྐབས་དེར་དབུས་ཀྱི་དགེ་བཤེས་ཆེན་པོ་སེ་རའི་ཆོས་
དར་ལྷ་རམས་པས་གདན་ས་འདིར་དབུ་མའི་གྲྭ་སྐོར་བྱས་པ་ལ། རྗེ་འདིས་སྤྱི་དོན་གྱི་
ཁོག་འབུབ་ཅིང་གོང་འོག་གི་འབྲེལ་བསྒྲིགས། ཟབ་ལ་འདུས་ཆེ་བའི་གཞུང་འགོད་
དང་། རྟགས་གསལ་སྔ་མ་ལས་ཕྱི་མ་ཟུར་རྣོ་བའི་ལུང་རིགས་མེ་ཏོག་གི་ཕྲེང་བ་བརྒྱུད་
མར་བཏང་བས་ཕྱི་རྒོལ་རང་དབང་མེད་པར་ཟིལ་གྱིས་ནོན་ཅིང་ཡིད་འཕྲོག་པས།
བདག་ལ་རིགས་ལུང་གཏོང་མཁན་གྱི་གྲས་སུ་བླ་རྒན་ཞིག་དང་འདྲ་བའི་གཉོམ་ཆུང་
7

བོ་དེ་ལས་ལྷག་པའི་གོ་བ་ཆེ་བ་མ་མཐོང་ཞེས་རྗེ་འདིའི་ཡོན་ཏན་བརྗོད་དེ་སྙིང་ནས་
དད་གུས་བྱེད་པ་ཞིག་བྱུང་ངོ་། །དགུང་ལོ་ཉེར་དྲུག་པར་འཛིན་གྲྭ་མ